CELEX: 62006TJ0115
Language: hu
Date: 2012-03-21 00:00:00
Title: A Törvényszék (második tanács) 2012. március 21-i ítélete. # Fiskeri og Havbruksnæringens Landsforening és társai kontra Az Európai Unió Tanácsa. # Dömping - Norvégiából származó lazac behozatala - Az alacsonyabb vám szabálya - A minimumimportárak és a rögzített vámok kiszámítása. # T-115/06. sz. ügy

A Törvényszék (második tanács) 2012. március 21‑i ítélete – Fiskeri og Havbruksnæringens Landsforening és társai kontra Tanács
      (T‑115/06. sz. ügy)
      „Dömping – Norvégiából származó lazac behozatala – Az alacsonyabb vám szabálya – A minimumimportárak és a rögzített vámok kiszámítása”
      1.                     Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Dömpingellenes
            vámokat megállapító rendelet – Több vállalkozással szemben kiszabott különböző vámok – Minden egyes vállalkozás esetében a
            saját termelésből származó behozatalra vonatkozó rendeleti előírásokra korlátozódó elfogadhatóság (EK 230. cikk, negyedik
            bekezdés; EUMSZ 263. cikk, negyedik bekezdés; 85/2006 tanácsi rendelet) (vö. 27–29. pont)
      2.                     Közös kereskedelempolitika – A dömpingmagatartásokkal szembeni védekezés – Minimumimportár alapján számított változó vám kivetése
            – Minimális referenciaár meghatározása az alacsonyabb vám szabálya, valamint a nem dömpingelt minimumimportár és a kárt nem
            okozó minimumimportár összehasonlítása alapján – Jogszerűség (384/96 tanácsi rendelet, 9. cikk, (4) bekezdés; 85/2006 tanácsi
            rendelet, 1. cikk, (5) bekezdés és 1225/2009 tanácsi rendelet, 9. cikk, (4) bekezdés) (vö. 39–42. pont)
      3.                     Közös kereskedelempolitika – A dömpingmagatartásokkal szembeni védekezés – Rögzített vám kivetése – Az alacsonyabb vám szabályát
            tiszteletben tartva, a dömpingkülönbözet súlyozott átlagának és a kárkülönbözet súlyozott átlagának az összehasonlítása alapján
            való meghatározás – A dömpingkülönbözet súlyozott átlagának téves számítása miatti hibás összehasonlítás – Jogellenesség (384/96
            tanácsi rendelet, 9. cikk, (4) bekezdés; 85/2006 tanácsi rendelet, 1. cikk, (5) bekezdés és 1225/2009 tanácsi rendelet, 9. cikk,
            (4) bekezdés) (vö. 45–49., 52., 55., 58. pont)
      4.                     Közös kereskedelempolitika – A dömpingmagatartásokkal szembeni védekezés – Változó vám kivetése – Minimumimportár alapján
            történő számítás – Az említett ár meghatározása az érintett harmadik országbeli előállítási költségeket figyelembe vevő nem
            dömpingelt minimumimportár alapján – A nemzeti fizetőeszközben kifejezett előállítási költségek euróra történő átváltása –
            Az érintett áru termelési ciklusa tekintetében nem megfelelő időszakra vonatkozó átlagos átváltási árfolyam alkalmazása –
            Jogellenesség (384/96 tanácsi rendelet, 2. cikk, (5) bekezdés és 9. cikk, (4) bekezdés, 85/2006 tanácsi rendelet, 1. cikk,
            (5) bekezdés és 1225/2009 tanácsi rendelet, 2. cikk, (5) bekezdés és 9. cikk, (4) bekezdés) (vö. 75., 79–82. pont)
      Tárgy
      
         
               A Norvégiából származó tenyésztett lazac behozatalára kivetett ideiglenes vám végleges beszedéséről és a végleges dömpingellenes
                  vám kivetéséről szóló, 2006. január 17‑i 85/2006/EK tanácsi rendelet (HL L 15., 1. o.) megsemmisítése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék megsemmisíti a Norvégiából származó tenyésztett lazac behozatalára kivetett ideiglenes vám végleges beszedéséről
                     és a végleges dömpingellenes vám kivetéséről szóló, 2006. január 17‑i 85/2006/EK tanácsi rendeletet a Fiskeri og Havbruksnæringens
                     Landsforening, a Norske Sjømatbedrifters Landsforening, a Salmar Farming AS, a Hydroteck AS, a Hallvard Lerøy AS és a Lerøy
                     Midnor AS társaságokra vonatkozó részében.
                  
               
            
         
                  2)
               
               
                  
               
               
                  	A Törvényszék a keresetet ezt meghaladó részében elutasítja.
               
            
         
                  3)
               
               
                  
               
               
                  	Az Európai Unió Tanácsa maga viseli saját költségeit, valamint köteles viselni a Fiskeri og Havbruksnæringens Landsforening,
                     a Norske Sjømatbedrifters Landsforening, a Salmar Farming, a Hydroteck, a Hallvard Lerøy és a Lerøy Midnor részéről felmerült
                     költségeket.
                  
               
            
         
                  4)
               
               
                  
               
               
                  	Az Európai Bizottság maga viseli saját költségeit.